Underiglbo

**Underiglbo** (amtli: **Unteriglbach**) is a Ortsteil vo da Moaktgmoa Otnbuag am niedaboarischn Landkroas Bossa.

## Namenuasprung

Wia bei olle auf -boch aufheande Orte beziagt se a da nam Iglbo auf a Gwassa, an dem a Siedlung ligt.
D'„-boch“-Orte geidn ois Zeugn fia a frias Eidringa in Woidland.
In da Topographie vo Bayern vom Philipp Apian, wo ums Jea 1580 in lateinischa Sproch entstandn is, wiad as Doaf *Ober-Eglbach* mid ana Kiach aufgfiad. Und weida hoaßts no - 'supra hunc rivus ritur* - obahoib davo entspringd a Boch, da Iglbo. *Unter-Eglbach* is beim Apian ohne weidane Zuasatz gnennd. D'Schreibung mim E-Laut find se sunst niagands mea. Da Apian wead bei da Oleidung vo Egel, an Bluadegl oda an an Igl denkt ham. Wascheinlicha is oba d'Oleidung vo am Personennam. Ähnlich wia [[Aldersbach|Oidaschbo]], [[Aidenbach|Oambo]] und [[Beutelsbach|Beidlschbo]] wead a Iglbo mid am Personennam beid. Aldaro oda Altheri, Eito, Putilo. Bei Iglbo deaf'ma an d'Okiazung vo am Nam wia Iglo oda Igo ausgeh. Olle zwe Formen hand in de Oiddeitschn Namensbiachl vo Förstemann und Kaufmann ois beliebte und drum a weidvabreite Namensfoam vazeichnet.

== Gschicht ==

D'om gnenndn Personennam deitn auf de easchtn Awohna und Bsitza vo de Bachl hi, wo uns sunst ned mehra ibaliefad is. D'easchtn uakundlichn Nennungan vo Iglbo kemmand aus da Regiarungszeid vom [[Passau|Bossaua]] [[Bischof]] [[Reginmar]] vo [[1121]] bis [[1138]]. Unda de Zeign vo am Güteraustausch vom Bischof hand a [[Ministeriale]]n vo da Kiacha gnennd, drunda a *Altman de igilpach*. No a boa moi dauchand a de Uakundn vom 12. und 13. Joahundat Zeign auf, de wo se noch Iglbo nennand und so an boidn Ortsadl in Iglbo beweisand.

A de bis iaz aufgsogtn mittloidalichn Beleg war grod vo Iglbo a so d'Red. D'Undascheidung vo Oba- und Underiglbo kimmd eascht am 14. Joahundat auf. [[1349]] hod am 
[[Kloster Altenmarkt|Klousda Oitnmoak]] a Guad in *Nyderniglpach*, zua [[St. Laurentius (Ortenburg)|Pfarrei Stoanakiacha]] bei [[Ortenburg|Otnbuag]] ghead. [[1352]] gibt da [[Heinrich III. (Ortenburg)|Heinrich III.]], [[Reichsgrafschaft Ortenburg|Graf z'Otnbuag]], sei Eiwilligung zu am Vakauf vo am Guad in [[Oberiglbo]], de da Meinhart, sei Schnitza vo eam zum Lehen hod. Unda da Bedingung vo am Wiedakauf fia 12 Pfund Rengschbuaga Pfenning.

A da profanen Zuaghearigkeit is zwischn de zwoa Iglbo a gwissa Undaschied. Am Scharwerksbiachl vo [[1577]], wo de Hand- und Spanndienste vo de Grichtsuntertanen festgsetzt hand, stehd *Obernyglpach* bei [[Ortenburg|Otnbuag]] zu [[Joachim (Ortenburg)|Graf Joachim]] – *Unternyglpach* oba bei de Untertanen vo seim Vetter Graf [[Ulrich III. (Ortenburg)|Ulrich]] von [[Ortenburg|Otnbuag]], „z'[[Söldenau|Seinau]] gherad“. In de „Statistischn Aufschliss iba as Herzogtum Baiern“ vom Joseph Hazzi ([[1804]]) wiad Underiglbo mid 8 Heisa und 8 Herdstätn ohne weidan Zuasatz vazeichnet. As „Repertorium des topographischen Atlasblattes Passau“ vo [[1841]] nennd Undaiglbo a Doaf mit 9 Heisa, 1 Filialkiach, 1 Schuihaus, 1 Bierwiadshaus, 1 Ziegehittn.

Noch da Voikszählung vo [[1925]] hod as Pfarrdoaf Underiglbo 26 Wohngebäude und 161 Eihwohna. D'Amtliche Statistik vo [[1978]] fiad as Pfarrdoaf Underiglbo mi 230 Eihwohna auf.

A de 1970a und [[1980]]a hod Underiglbo a grouße und schneie wiadschaftliche Entwicklung duachgmocht. Es hand an Haufa grouße Bauflächn ausgwiesn woan und Freizeitmeglichkeitn gschaffa woan. [[1970]] hod se Gmoa Iglbo mid da Gmoa [[Söldenau|Seinau]] zua neia Gmoa Woifaau (Wolfachau) zamgschlossn. Damid woidma ana Zwangseigmoarung entgeh. [[1978]] is d'Gmoa Woifaau oba dann duach [[Gebietsreform in Bayern|Gmoagebietsrefoam]] in Bayern z'Otnbuag ogliedat woan.

=== Eiwohnerentwicklung ===



== Pfarreiorganisation ==

A duach d'Pfarreiorganisation han d'Pfarrein Oba- und Underiglbo trennd. [[Oberiglbo]] mim Kiachnpatron St. Martin hod owei zum Vikariat und späda, noch da Aufhebung vom [[Kollegiatstift Vilshofen|Kollegiatsstifts St. Johannes]] in [[Vilshofen|Veizhof]] 1803, seit 1804 zua Pfarrei [[Aunkirchen|Aunkiacha]] ghead.

Underiglbo mim Kiachnpatron [[Veit (Heiliger)|St. Vitus]] hod zua Pfarrei [[Steinkirchen|Stoanakiacha]] ghead. [[1513]] hod da Stefan Kontzmaier vo Underiglbo an Joadog in da Kiach „Nidern Iglpach“. Noch da [[1563]] Eifiarung vo da Reformation in Otnbuag-Stoanakiacha wiad [[1574]] Underiglbo da Pfarrei [[Holzkirchen|Hoizkiacha]] undasteid. 1863 wiads a exponierte Kooperatur, [[1903]] a eingne Pfarrei.

== Lidaradua ==

* Moaktgmoa Otnbuag: *Bürgerschrift'', Ortenburg 1994, S. 74.